stanford-oval/wikipedia huggingface dataset:
(Don’t Fear)

| ”(Don’t Fear) The Reaper” Blue Öyster Cult |
| --- | --- | --- |

Singlen tiedot
 Albumilta: Agents of Fortune
 Julkaistu: heinäkuu 1976 
 Formaatti: 7"-single
 Tuottaja(t): Sandy Pearlman
 Tyylilaji: rock hard rock progressiivinen rock psykedeelinen rock
 Kesto: 03.45 (singleversio)
 Levy-yhtiö:  Columbia Records    CBS Records
Listasijoitukset
  7. (11. syyskuuta 1976)    12. (1976)    16. (20. toukokuuta 1978)    17. (22. kesäkuuta 1978)
Blue Öyster Cultin muut singlet
| ”Born to Be Wild (Live)” 1975 | ”(Don't Fear) The Reaper” 1976 | ”Goin’ Through the Motions” 1977 |
(Don’t Fear) The Reaper on yhdysvaltalaisen Blue Öyster Cult -yhtyeen kuuluisin kappale, joka julkaistiin vuonna 1976 Agents of Fortune -albumilla sekä erikseen singlenä. Soolokitaristi Donald Roeserin kirjoittama ja laulama kappale nousi Yhdysvaltain Billboard Hot 100 -listalla sijalle 12. ja Britanniassa sijalle 16. ”(Don’t Fear) The Reaper” on saavuttanut arvostusta myös kriitikoilta; Rolling Stone -lehti valitsi sen kaikkien aikojen 397. parhaaksi kappaleeksi ja VH1 puolestaan listasi sen sijalle 55 Top 100 Hard Rock Songs -listallaan.
Kappaleen on luultu kertovan itsemurhasta, mutta todellisuudessa se kertoo kuoleman väistämättömyydestä ja siitä, ettei sitä ole syytä pelätä. Kirjoittaessaan kappaletta Donald Roeser mietti, mitä tulisi tapahtumaan, mikäli hän kuolisi nuorena, ja mahdollisuutta, että hän liittyisi edesmenneiden läheistensä joukkoon tuonpuoleisessa. Osa sanoituksesta on saanut innoituksensa William Shakespearen Romeo ja Juliasta.
Laulun synkästä tunnelmasta johtuen jotkut ihmiset luulivat Blue Öyster Cultin olevan satanistinen yhtye. Eräät jopa ryhtyivät vastustamaan sen konsertteja. Myöhemmin jotkut kauhuelokuvat, kuten Scream ja Kummituskopla, ovat käyttäneet laulun tunnelmaa hyväkseen. ”(Don’t Fear) The Reaper” kuultiin myös jääkiekkoaiheisessa elokuvassa Miracle vuonna 2004.
Kappaleesta on tehnyt cover-version muun muassa Apollo 440 -yhtye, jonka esitys pääsi sen kotimaassa Britanniassa listasijalle 35 vuonna 1995. Myös suomalainen metalliyhtye HIM teki kappaleesta cover-version esikoislevylleen Greatest Lovesongs Vol. 666 vuonna 1997.
Kappaleet singlellä

A-puoli
(Don’t Fear) the Reaper – 3.45 (säv. Donald Roeser)
B-puoli
Tattoo Vampire – 2.41 (säv. Albert Bouchard/Helen Robbins)
Pimpinellaruusu

| Pimpinellaruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Laji::  spinosissima
Kaksiosainen nimi
 Rosa spinosissima  L. 
Synonyymit
 Rosa pimpinellifolia L. 
Katso myös
   Pimpinellaruusu Wikispeciesissä   Pimpinellaruusu Commonsissa 
Infobox OKNimi-testi OK: 
Pimpinellaruusu (Rosa spinosissima, syn. Rosa pimpinellifolia) on valkokukkainen, hyväntuoksuinen pensasruusu. Pimpinellaruusun kerrottukukkainen lajike juhannusruusu (Rosa spinosissima 'Plena') on perinteinen suomalainen koristepensas.
Ulkonäkö ja koko

Pimpinellaruusu on 0,2–2 metriä korkeaksi kasvava pensas, joka leviää villisti juurivesoista. Sen oksat ovat erittäin tiheäpiikkiset ja lehdet himmeänvihreitä. Kukat ovat valkoiset ja yksinkertaiset, halkaisijaltaan 5–8 cm. Ruusunmarjat ovat tummanvioletteja, melkein mustia pallomaisia kiulukoita.
Levinneisyys

Villi pimpinellaruusu, jossa on yksinkertaiset kukat, kasvaa luonnonvaraisena Länsi-, Keski- ja Etelä-Euroopassa (pohjoisimmillaan Norjassa ja Islannissa) sekä Luoteis-Afrikassa.
Aiheesta muualla

Suomen Lajitietokeskus: Pimpinellaruusu (Rosa spinosissima)
Kasviatlas 2022: Pimpinellaruusun (Rosa spinosissima) levinneisyys Suomessa.
133

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Syntyneitä

30. tammikuuta mahdollisesti Didius Julianus, Rooman keisari (Dio Cassiuksen mukaan)
Polivoks

| Polivoks |
| --- | --- |

Soitinryhmä:  analoginen syntetisaattori
Alkuperämaa / ‑alue:  Neuvostoliitto
Soittimen ääniala:  neljä oktaavia (F–E)
Liittyvä musiikin tyylilaji:  pop, rock, elektroninen musiikki, hard techno, industrial, kokeellinen musiikki
Samankaltaisia soittimia:  Aelita, Alisa, Elektronika, Altair-231, Junost, Lell, RITM, RMIF
Polivoks (myös Polyvox tai Formanta Polivoks, venäjäksi Поливокс) on duofoninen analogisyntetisaattori, jota valmistettiin Neuvostoliitossa vuosina 1982–1990. Laitetta valmisti Vektor-yhtymään kuulunut, Katškanarissa sijainnut Formanta-tehdas. Soittimen pääsuunnittelija oli sähköinsinööri ja amatöörimuusikko Vladimir Kuzmin.
Polivoksia alettiin valmistaa, koska länsimaisten ja japanilaisten syntetisaattorien maahantuonti Neuvostoliittoon oli erittäin vähäistä ja niiden hinnat olivat mustassa pörssissä liian korkeat tavallisille kansalaisille. Monesta muusta neuvostosyntetisaattorista poiketen Polivoks eroaa kuitenkin esikuvistaan selvästi sekä äänimaailmansa että teknisten ratkaisujensa puolesta. Tähän vaikutti patenttien ohella halu parantaa esikuvien oletettuja puutteita. Käytännössä myös Polivoksin hinta muodostui varsin korkeaksi, ja suuri osa laitteista myytiin erilaisille julkisille laitoksille. Valmistusmäärät liikkuivat kuitenkin kymmenissä tuhansissa.
Polivoks tunnetaan paksusta ja säröisestä äänimaailmastaan sekä sotilaallisesta ulkomuodostaan. Soitin on poikkeuksellisen suurikokoinen ja painaa 18 kilogrammaa. Laitetta on arvosteltu sen teknisestä epäluotettavuudesta ja huonolaatuisesta koskettimistosta, mutta sen korjaaminen on modulaarisen rakenteen ansiosta suhteellisen helppoa. Polivoks on neuvostosyntetisaattoreista selvästi suosituin ja tunnetuin, ja siitä on Neuvostoliiton hajoamisen jälkeen tullut länsimaissakin melko suosittu ja jäljitelty soitin.
Historia > Myöhempi suosio

Neuvostoliiton hajottua Polivoks alkoi vähitellen saada länsimaissa mainetta omalaatuisena ja pahaenteisesti soivana syntetisaattorina. Myös soittimen militaristinen ja massiivinen ulkomuoto herätti huomiota, ja laitteen huono saatavuus lisäsi sen salaperäisyyttä. Polivoksista tuli 1990-luvulla suosittu erityisesti tekno- ja industrial-muusikoiden keskuudessa, ja Internet on lisännyt sen kulttimainetta entisestään. Esimerkiksi vuonna 2016 julkaistun, Doom-pelisarjan neljännen osan säveltäjä Mick Gordon päätyi käyttämään Polivoksia sen aggressiivisen äänimaailman vuoksi. Samalla käytettyjen soittimien arvo on vähitellen noussut 1990-luvun puolivälistä alkaen 350 dollarista noin 800–1 500 dollariin. Polivoks onkin ylivoimaisesti suosituin neuvostoliittolainen syntetisaattori. Vladimir ja Olimpiada Kuzmin kuulivat keksintönsä menestyksestä vasta 2000-luvun alussa, jolloin he alkoivat käyttää internetiä.
Polivoksin myöhäsyntyisen suosion seurauksena latvialainen Erica Synths on alkanut valmistaa Polivoksin innoittamia Eurorack-moduuleja. The Harvestman -niminen amerikkalaisyritys taas valmistaa Kuzminin itsensä suunnittelemia, Polivoksia muistuttavia Eurorack-moduuleja. Edullisia jäljitelmäsyntetisaattoreita valmistava Behringer hankki syksyllä 2019 oikeudet Polivoks-tuotemerkkiin.
Ominaisuudet > Tekniikka

Polivoks on vähentävään synteesiin perustuva analoginen syntetisaattori. Nimestään huolimatta laite ei kykene polyfoniaan, mutta sitä voi soittaa joko mono- tai duofonisesti. Polivoksissa on kaksi oskillaattoria, jotka kykenevät tuottamaan kantti-, kolmio- ja saha-aaltoa sekä erilaisia pulssiaaltoja. Lisäksi sillä voi tuottaa kohinaa. Polivoksin filtteriä voi käyttää sekä alipäästösuodattimena (engl. low-pass) että kaistanpäästösuodattimena (engl. band-pass). Suodatin oli Kuzminin suunnittelema, eikä siinä syntetisaattoreille poikkeuksellisesti ole lainkaan kondensaattoria, mikä on keskeinen tekijä soittimen omalaatuisessa äänimaailmassa.
Kuzminin työryhmän tavoitteena oli suunnitella soitin, joka kykenisi tuottamaan samankaltaisia ääniä kuin Moog, Korg ja Roland. Esikuvistaan Polivoks poikkeaa ainakin siinä, ettei siinä ole pitch bend -toimintoa, joka mahdollistaisi äänenkorkeuden vapaamuotoisen vaihtelemisen. Lisäksi sen hallintalaitteiden säätövara on suurempi. Toisin kuin useimmissa aikansa syntetisaattoreissa, Polivoksissa on äänelle sisääntulo, joten sitä voi käyttää ulkoisen signaalin muokkaamiseen.
Polivoks on suurikokoinen ja peräti 18 kilogrammaa painava soitin. Osasyynä tähän on sen modulaarinen rakenne: eri toiminnot on asennettu erillisille piirilevyille. Näin ollen osien vaihtaminen tai käyttäminen muissa tuotteissa on helpompaa. Järeästä rakenteestaan huolimatta soitin on sekä mekaanisesti että elektroniikaltaan melko epäluotettava ja altis häiriöäänille sekä hajoamiselle. Erityisesti sen koskettimisto on huonolaatuinen ja äänekäs. Kuzminin mukaan syynä ongelmiin olivat Formantan tehtaan leväperäisyys sekä heikkolaatuiset komponentit – parhaat komponentit säästettiin Neuvostoliitossa armeijan laitteille. Toisaalta Polivoksin yksinkertainen ja modulaarinen rakenne tekee sen korjaamisesta helppoa. Kuzmin olikin erityisen ylpeä juuri laitteen kestävyydestä.
Ominaisuudet > Äänimaailma

Kuzminin mukaan Polivoks on ”venäläinen sotilassyntetisaattori”, jonka äänimaailma on ”raa’an miehekäs” ja ulkomuoto ”kuin panssarivaunu”. Synths from Mars -sivustolla Polivoksin oskillaattoreja kuvaillaan ”uhkaaviksi, epävakaiksi ja vihaisiksi”. Laitteen filtteriä puolestaan luonnehditaan ”massiviseksi, likaiseksi ja tuhdiksi”. Soittimen äänimaailmaa verrataan usein kirkumiseen ja ulvomiseen.
Polivoks ei juuri sovellu orkesterisoitinten jäljittelemiseen eikä soolomelodioiden soittamiseen. Sen sijaan sen vahvuuksia ovat painostavat bassokuviot ja korkeat, kirskuvat äänet. Vaikka soittimessa ei ole erillistä säröefektiä, sen oskillaattorien signaalin voi yliohjata säätämällä äänenvoimakkuuden maksimiin, jolloin ääni säröytyy. Vuonna 1985 Polivoksin tekniikkaa uudistettiin hieman, minkä myötä myöhempien mallien äänimaailmasta tuli aavistuksen pehmeämpi.
Aiheesta muualla

Altavox: Traektoriya EP. Polivoksilla soitettua musiikkia Bandcamp-sivustolla.
21st Century Fox

| Twenty-First Century Fox, Inc>  |
| --- | --- |

Yritysmuoto:  pörssiyhtiö
ISIN:  US90130A1016, US90130A2006, US90130A3095, US90130A4085
Perustettu:  28. kesäkuuta 2013
Lakkautettu:  20. maaliskuuta 2019
Toimitusjohtaja:  James Murdoch
Puheenjohtaja:  Rupert Murdoch, Lachlan Murdoch
Kotipaikka:  New York City, New York, Yhdysvallat
Toiminta-alue:  televisio, elokuvat, viihde
Toimiala:  viestintä
Liikevoitto:  US$ 5,189 mrd. (2014)
Henkilöstö:  27 000 (30.6.2014)
Omistaja:  Murdoch Family Trust (39,1%)
Kotisivu:  www.21cf.com
Infobox OKVirheellinen NIMI-arvo: 
Twenty-First Century Fox, Inc. tai pelkästään Fox oli yhdysvaltalainen kansainvälinen mediayhtiö. Se syntyi, kun News Corporation jaettiin kahdeksi yhtiöksi; toinen niistä on News Corp. 21st Century Fox oli News Corporationin laillinen jatkaja, ja sen toiminta keskittyi lähinnä elokuva- ja televisiotuotantoon.
Yhtiöön kuului mm. Fox Entertainment Group, joka omisti 20th Century Fox -elokuvastudion ja Fox-televisioyhtiön. Se omisti myös osuuden eurooppalaisesta maksutelevisio-operaattori Sky plc:stä.
Yhtiö ilmoitti 14. joulukuuta 2017 myyvänsä suurimman osan elokuva- ja televisiotoiminnastaan Disneylle. Kauppa viimeisteltiin 20. maaliskuuta 2019 ja ne yhtiön osat, joita ei myyty Disneylle, siirtyivät uuteen Fox Corporation -nimiseen yhtiöön.
21 (elokuva)

| 21 |
| --- | --- |

Ohjaaja:  Robert Luketic
Käsikirjoittaja:   Peter Steinfeld  Allan Loeb 
Tuottaja:   Kevin Spacey  Brett Ratner  Dana Brunetti  Michael DeLuca 
Säveltäjä:  David Sardy
Kuvaaja:  Russell Carpenter
Leikkaaja:  Elliot Graham
Pääosat:   Jim Sturgess  Kate Bosworth  Laurence Fishburne  Kevin Spacey 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures InterCom Netflix
Ensi-ilta:  28. maaliskuuta 2008
Kesto:  125 min
Alkuperäiskieli:  englanti
Budjetti:  35 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
21 on vuonna 2008 ensi-iltansa saanut Robert Luketicin ohjaama draamaelokuva, jonka päätähtinä ovat Jim Sturgess, Kevin Spacey, Laurence Fishburne, Kate Bosworth, Liza Lapira, Jacob Pitts ja Aaron Yoo. Elokuva on saanut inspiraationsa MIT Blackjack Teamin tositarinasta, joka kerrotaan Ben Mezrichin menestyskirjassa Bringing Down the House. Elokuvan laajalti ristiriitaisesta vastaanotosta ja elokuvan näyttelijävalintakiistoista huolimatta 21 oli myyntimenestys ja se oli ensimmäisen sekä toisen viikonlopun ajan Yhdysvaltain ja Kanadan katsotuin elokuva.
Rooleja

| 0 | 1 | 2 |
| --- | --- | --- |
|  Jim Sturgess  | … |  Ben Campbell    |
|  Kate Bosworth  | … |  Jill Taylor   |
|  Kevin Spacey  | … |  professori Micky Rosa   |
|  Laurence Fishburne  | … |  Cole Williams   |
|  Aaron Yoo  | … |  Choi   |
|  Liza Lapira  | … |  Kianna   |
|  Jacob Pitts  | … |  Jimmy Fisher   |
|  Josh Gad  | … |  Miles   |
|  Sam Golzari  | … |  Cam   |
|  Jack Mcgee  | … |  Terry   |
|  Helen Carey  | … |  Ellen Campbell   |
|  Jack Gilpin  | … |  Bob Phillips   |
Lähde:
Käännös suomeksi
Žitný ostrov

Žitný ostrovin sijainti Slovakiassa
Žitný ostrov (Ruissaari), jota kutsutaan myös Veľký Žitný ostrov (Iso Ruissaari), ( saks. Große Schüttinsel tai Great Schütt Island   , unk. Csallóköz   ) sen erottamiseksi Malý Žitný ostrovista (Pieni ruissaari ) ( saks. Kleine Schüttinsel tai Little Schütt Island   , unk. Szigetköz   ) on joen saari Lounais- Slovakiassa, joka ulottuu Bratislavasta Komáromoon. Se sijaitsee Tonavan, sen sivujokien Pienen Tonavan ja Váhin välissä. Saari on pääosa Tonavan tasangosta. Se on Euroopan suurin jokisaari, jonka pinta-ala on 1886 neliökilometriä, pituus 84 kilometriä ja leveys 15 - 30 kilometriä.
Saaren tärkeimmät kaupungit ovat Komárno (Révkomárom), Dunajská Streda (Dunaszerdahely) ja Šamorín (Somorja). Bratislavan kaupunginosista Vrakuňa ja Podunajské Biskupice sijaitsevat myös saarella. Slovnaftin öljynjalostamo sijaitsee myös saarella. Saari on Slovakian suurin juomavesivarasto ja yksi suurimmista Euroopassa. Lämpimän ilmastonsa, hyvän maaperänsä ja vesivarojensa vuoksi se on tärkeä maatalousalue, joten siellä on hyvät olosuhteet kasvintuotannolle. Se on Slovakian hedelmällisin alue, jonka seurauksena suurin osan saaren metsistä on kaadettu.
Žitný ostrovin eteläosassa Tonavan varrella sijaitsee Dunajské luhyn suojelualue.
Etymologia

Saaren nykyinen slovakiankielinen nimi on uusi ja se on johdettu foneettisesta samankaltaisuudesta saksan Schütt (tarkoittaen oja) ja slovakian Zito (ruis). Tämä nimi hyväksyttiin ja sitä käytetään yleisesti myös siksi, että saari on hyvin hedelmällinen alue, jota käytetään kasvintuotantoon.
Saaren alkuperäinen nimi on unkarilaista alkuperää (1250 Chollocuz). Stanislav nimestä virheellisesti rekonstruoitu nimi kuten *Čalov (kuten tšekin Čálovice, serbian Čalovići tai puolan Nieczałów, Varsik kuten *Čelov (kuten Čelovce Itä-Slovakiassa). Unkarilainen nimi Csallóköz on johdettu Pienen Tonavan vanhasta unkarilaisesta nimestä Csalló.
Pieni Tonava, Tonava ja Váh-joki rajaavat Žitný Ostrovin
Slovnaftin siltoja Bratislavassa
Dunajská Streda, yksi Žitný ostrovilla sijaitsevista kaupungeista
Komárno, yksi Žitný ostrovilla sijaitsevista kaupungeista
Aiheesta muualla

Žitný ostrov
Palloliiton Maakuntasarjan kausi 1948

| SPL:n Maakuntasarjan kausi 1948 |
| --- | --- |
Joukkueiden määrä:  48
Nousseet joukkueet:  HyPS, Sport, SaPKo ja Arsenal
Pudonneet joukkueet:  8 (Lohkojen viimeiset)
Ylempi sarjataso:  Suomensarja
Alempi sarjataso:  Maakuntasarjan karsinnat
  ← 1947-1948 :  1949 → 
Palloliiton Maakuntasarja 1948 oli Suomen kolmanneksi korkein sarjataso jalkapallossa kaudella 1948. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli ns. Liittosarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1949. Kaikki nousijat tulivat Palloliiton riveistä.
Kausi oli eräänlainen ylimenokausi, kun edellinen kausi 1947-1948 oli pelattu syys-kevät kierroksina ja seuraava alkoi keväällä 1949, jolloin siirryttiin kevät-syys sarjajärjestelmään.
Maakuntasarja > Pohjoislohko A

| Joukkue | O | V | T | H | Maalit | Pist>  | Drott | TPV | KePS | OPS | Vesa | PePo |
| --- | --- | --- | --- | --- | --- | --- | --- | --- | --- | --- | --- | --- |
| IF Drott | 5 | 4 | 1 | 0 | 15-4 | 9 |  | 3-1 | 1-1 | 5-1 | 4-0 | 2-1 |
| Tornion Palloveikot | 5 | 3 | 1 | 1 | 22-7 | 7 | - |  | 1-1 | 7-0 | 3-2 | 10-1 |
| Kemin Palloseura | 5 | 2 | 2 | 1 | 15-10 | 6 | - | - |  | 3-4 | 5-3 | 5-1 |
| Oulun Palloseura | 5 | 3 | 0 | 2 | 13-19 | 6 | - | - | - |  | 5-2 | 3-2 |
| Raahen Vesa | 5 | 1 | 0 | 4 | 12-17 | 2 | - | - | - | - |  | 5-0 |
| Pedersöre Pojkarna | 5 | 0 | 0 | 5 | 5-25 | 0 | - | - | - | - | - |  |
Maakuntasarja > Pohjoislohko B

| Joukkue | O | V | T | H | Maalit | Pist>  | Sport | AIK | SePS | JyP | LaVi | HPP |
| --- | --- | --- | --- | --- | --- | --- | --- | --- | --- | --- | --- | --- |
| IF Sport | 5 | 4 | 1 | 0 | 21-8 | 9 |  | 2-2 | 3-2 | 5-2 | 7-2 | 4-0 |
| Vasa AIK | 5 | 3 | 1 | 1 | 15-7 | 7 | - |  | 6-1 | 2-3 | 2-1 | 3-0 |
| Seinäjoen Palloseura | 5 | 3 | 0 | 2 | 15-12 | 6 | - | - |  | 2-1 | 4-1 | 6-1 |
| Jyväskylän Palloilijat | 5 | 2 | 1 | 2 | 11-10 | 5 | - | - | - |  | 4-0 | 1-1 |
| Lapuan Virkiä | 5 | 1 | 0 | 4 | 14-17 | 2 | - | - | - | - |  | 10-0 |
| Haapamäen Pallo-Pojat | 5 | 0 | 1 | 4 | 2-24 | 1 | - | - | - | - | - |  |
Maakuntasarja > Itälohko A

| Joukkue | O | V | T | H | Maalit | Pist>  | WP-35 | SaPKo | KalPa | PK-37 | MP | JoPS |
| --- | --- | --- | --- | --- | --- | --- | --- | --- | --- | --- | --- | --- |
| Warkauden Pallo -35 | 5 | 4 | 1 | 0 | 26-7 | 9 |  | 3-2 | 1-1 | 6-0 | 7-4 | 9-0 |
| Savonlinnan Pallokerho | 5 | 4 | 0 | 1 | 26-11 | 8 | - |  | 6-0 | 5-3 | 6-5 | 7-0 |
| Kalevan Pallo | 5 | 3 | 1 | 1 | 14-10 | 7 | - | - |  | 4-1 | 3-2 | 6-0 |
| Pallo-Kerho 37 | 5 | 2 | 0 | 3 | 14-19 | 4 | - | - | - |  | 2-1 | 8-3 |
| Mikkelin Palloilijat | 5 | 1 | 0 | 4 | 17-19 | 2 | - | - | - | - |  | 5-1 |
| Joensuun Palloseura | 5 | 0 | 0 | 5 | 4-35 | 0 | - | - | - | - | - |  |
Maakuntasarja > Itälohko B

| Joukkue | O | V | T | H | Maalit | Pist>  | KUP | YVPS | SiU | MyPa | KoPS | Oras |
| --- | --- | --- | --- | --- | --- | --- | --- | --- | --- | --- | --- | --- |
| Kouvolan Urheilijain Palloilijat | 5 | 4 | 1 | 0 | 27-7 | 9 |  | 3-1 | 9-0 | 3-3 | 8-1 | 4-2 |
| Ylä-Vuoksen Palloseura | 5 | 3 | 1 | 1 | 14-10 | 7 | - |  | 3-1 | 1-1 | 4-3 | 5-2 |
| Simpeleen Urheilijat | 5 | 3 | 0 | 2 | 15-20 | 6 | - | - |  | 4-3 | 5-2 | 5-3 |
| Myllykosken Pallo -47 | 5 | 1 | 2 | 2 | 14-14 | 4 | - | - | - |  | 0-4 | 7-2 |
| Kotkan Palloseura | 5 | 1 | 1 | 3 | 12-19 | 3 | - | - | - | - |  | 2-2 |
| Mussalon Oras | 5 | 0 | 1 | 4 | 11-23 | 1 | - | - | - | - | - |  |
Maakuntasarja > Etelälohko A

| Joukkue | O | V | T | H | Maalit | Pist>  | VR | HPK | Tarmo | PA | Tor | Veto |
| --- | --- | --- | --- | --- | --- | --- | --- | --- | --- | --- | --- | --- |
| Viipurin Reipas | 5 | 4 | 1 | 0 | 16-3 | 9 |  | 2-1 | 4-1 | 1-1 | 5-0 | 4-0 |
| Hämeenlinnan Pallokerho | 5 | 3 | 0 | 2 | 28-9 | 6 | - |  | 1-2 | 7-3 | 15-0 | 4-2 |
| Hämeenlinnan Tarmo | 5 | 2 | 1 | 2 | 12-21 | 5 | - | - |  | 3-1 | 3-12 | 3-3 |
| Porvoon Akilles | 5 | 1 | 2 | 2 | 11-13 | 4 | - | - | - |  | 4-0 | 2-2 |
| Loviisan Tor | 5 | 2 | 0 | 3 | 17-27 | 4 | - | - | - | - |  | 5-0 |
| Kuusankosken Veto | 5 | 0 | 2 | 3 | 7-18 | 2 | - | - | - | - | - |  |
Maakuntasarja > Etelälohko B

| Joukkue | O | V | T | H | Maalit | Pist>  | Ars | Yol | EBK | OKU | RUV | HT |
| --- | --- | --- | --- | --- | --- | --- | --- | --- | --- | --- | --- | --- |
| Arsenal | 5 | 4 | 1 | 0 | 23-8 | 9 |  | 2-2 | 5-2 | 4-2 | 4-2 | 8-0 |
| Yolduz | 5 | 4 | 1 | 0 | 21-8 | 9 | - |  | 5-2 | 3-1 | 4-2 | 7-1 |
| Esbo Bollklubb | 5 | 2 | 0 | 3 | 22-15 | 4 | - | - |  | 1-2 | 5-1 | 12-2 |
| Oulunkylän Urheilijat | 5 | 2 | 0 | 3 | 14-12 | 4 | - | - | - |  | 3-4 | 6-0 |
| Ruoholahden Urheilu-Veikot | 5 | 2 | 0 | 3 | 13-18 | 4 | - | - | - | - |  | 4-2 |
| Helsingin Toverit | 5 | 0 | 0 | 5 | 5-37 | 0 | - | - | - | - | - |  |
Maakuntasarja > Länsilohko A

| Joukkue | O | V | T | H | Maalit | Pist>  | TaPa | PS-44 | TBK | Iirot | Ilves | PoKä |
| --- | --- | --- | --- | --- | --- | --- | --- | --- | --- | --- | --- | --- |
| Tampereen Palloilijat | 5 | 3 | 1 | 1 | 15-7 | 7 |  | 2-1 | 0-0 | 1-4 | 4-2 | 8-0 |
| Pallo-Sepot 44 | 5 | 3 | 1 | 1 | 11-5 | 7 | - |  | 1-1 | 3-2 | 4-0 | 2-0 |
| Tammerfors Bollklubb | 5 | 2 | 3 | 0 | 11-6 | 7 | - | - |  | 3-2 | 1-1 | 6-2 |
| Rauman Pallo-Iirot | 5 | 3 | 0 | 2 | 19-7 | 6 | - | - | - |  | 5-0 | 6-0 |
| Jämsänkosken Ilves | 5 | 1 | 1 | 3 | 3-14 | 3 | - | - | - | - |  | 0-01 |
| Porin Kärpät | 5 | 0 | 0 | 5 | 2-22 | 0 | - | - | - | - | - |  |
1 Luovutusvoitto Ilvekselle.
Maakuntasarja > Länsilohko B

| Joukkue | O | V | T | H | Maalit | Pist>  | HyPS | BK-46 | ÅIFK | HBK | TNMKY | Makka |
| --- | --- | --- | --- | --- | --- | --- | --- | --- | --- | --- | --- | --- |
| Hyvinkään Palloseura | 5 | 5 | 0 | 0 | 23-2 | 10 |  | 5-0 | 4-1 | 5-0 | 4-1 | 5-0 |
| Bollklubben-46 | 5 | 3 | 0 | 2 | 15-12 | 6 | - |  | 5-2 | 5-2 | 1-2 | 4-1 |
| Åbo IFK | 5 | 2 | 1 | 2 | 16-13 | 5 | - | - |  | 4-1 | 7-1 | 2-2 |
| Hangö Bollklubb | 5 | 2 | 0 | 3 | 16-15 | 4 | - | - | - |  | 5-1 | 8-0 |
| Turun NMKY | 5 | 2 | 0 | 3 | 11-19 | 4 | - | - | - | - |  | 6-2 |
| Makkabé | 5 | 0 | 1 | 4 | 5-25 | 1 | - | - | - | - | - |  |
Suomensarjan karsinnat > 1. kierros

| Joukkue 1 | Tulos | Joukkue 2 |
| --- | --- | --- |
| Kemin Into (TUL) | 0–5 | Tornion Palloveikot |
| Kokkolan AIK (TUL) | 1–5 | IF Sport |
| IF Drott | 4–1 | Ykspihlajan Reima (TUL) |
| Lauritsalan Työväen Palloilijat (TUL) | 0–6 | Ylä-Vuoksen Palloseura |
| Warkauden Pallo -35 | 6–3 | Kuopion Riento (TUL) |
| Lappeenrannan Pallo-Toverit (TUL) | 1–4 | Savonlinnan Pallokerho |
| Viipurin Reipas | 8–1 | Tiutisten Pyrintö (TUL) |
| Kymin Palloilijat (TUL) | 1–2 | Hyvinkään Palloseura |
| Ponteva (TUL) | 2–1 | Kouvolan Urheilijain Palloilijat |
| Pihlajanmäen Tarmo (TUL) | 0–7 | Käpylän Kunto (TUL) |
| Bollklubben-46 | 2–5 | Arsenal |
| Malmin Palloseura (TUL) | 5–1 | Yolduz |
| Hämeenlinnan Pallokerho | 1–2 | Pallo-Sepot 44 |
| Nokian Pyry (TUL) | 0–4 | Tampereen Kilpa-Veljet (TUL) |
| Salon Vilpas (TUL) | 3–2 | Allmänna ldrottsklubben |
| Tampereen Palloilijat | 10–0 | Turun Jyry (TUL) |
Suomensarjan karsinnat > 2. kierros

| Joukkue 1 | Tulos | Joukkue 2 |
| --- | --- | --- |
| Käpylän Kunto (TUL) | 1–2 | IF Drott |
| Tampereen Kilpa-Veljet (TUL) | 2–4 | Warkauden Pallo -35 |
| IF Sport | 3–2 | Viipurin Reipas |
| Hyvinkään Palloseura | 2–1 | Tampereen Palloilijat |
| Arsenal | 7–1 | Ponteva (TUL) |
| Savonlinnan Pallokerho | 2–1 | Malmin Palloseura (TUL) |
| Ylä-Vuoksen Palloseura | 2–3 | Pallo-Sepot 44 |
Tornion Palloveikot luovutti Salon Vilppaalle.